Jeg har tidligere i dag givet en pause på to uger for utilstedelig opførsel (se ). Imidlertid sad jeg med to tanker bagefter og løbende siden. Skulle pausen have været endnu længere? Først og fremmest mener jeg at pausen godt kunne have været en måned set ud fra brugerens tidligere problematikker. Dernæst griber brugeren til ad hominem og virker til at fralægge sig ethvert ansvar i denne sammenhæng (se det tidligere link), hvilket jeg mener er problematisk for brugerens fremtidige virke på da.wiki. Derfor vil jeg høre de resterende administratorere om følgende:
Ser frem til en forhåbentlig konstruktiv dialog om problematikken. mvh () 21. jul 2018, 11:33 (CEST)
Jeg har lagt mærke til kortvarig bod & bedring i kølvandet på den seneste debat. Desværre har Rmir2 ikke valgt at holde kursen, og er vendt tilbage til ukonstruktiv adfærd. Den kortvarige bod & bedring viser, at han har forståelse for hvad der forventes, hvorfor jeg ikke kan se andet end at den nuværende adfærd er et bevidst valg. En måned virker rimeligt. Jeg går ud fra, at brugeren stadig kun tillades ganske kort snor i fremtiden, hvorfor længere blokeringer hurtigt kan komme på tale, hvis ikke den lovede (og kortvarigt demonstrerede) bod & bedring fastholdes. -- () 21. jul 2018, 12:18 (CEST)
Rmir2's adfærd er problematisk af flere årsager. For det første går Rmir2 ofte efter ældst mulige kilder, til trods for at andre gentagne gange har forsøgt at forklare, at de netop er forældede. For det andet står Rmir2 jævnligt ene med sine synspunkter. Det er der for så vidt ikke noget galt med, men Rmir2's argumenter og holdninger tangerer i de sager ofte det absurde. For det tredje har Rmir2 det med at stå i vejen for oprydning. Det ses for eksempel i den aktuelle sag, hvor et åbenlyst problem tydeligvis ikke ønskes løst.
At Rmir2 hidtil er sluppet forholdsvis let skyldes især to ting. I en række diskussioner er kritikerne ligesom Rmir2 gået efter manden i stedet for bolden med det resultat, at de for udenforstående at se har været lige gode om det. Men i modsætning til visse kritikere har Rmir2 faktisk gjort en aktiv indsats for at udbygge encyklopædien. Men det er altså ikke en undskyldning for at fylde artiklerne med åbenlyst forældet indhold eller gribe til personangreb. Så på den baggrund kan jeg som menig bruger godt støtte en forlænget blokering. -- () 21. jul 2018, 13:14 (CEST)
 Han fik en måned i marts, men den blokering blev ophævet efter 3 dage... Så mit bud er 1 måned denne gang. -- () 23. jul 2018, 15:29 (CEST)
Jeg mener stadig, at en måned kan være rimeligt, idet jeg ikke ser behov for at vi "skal til det igen" efter blokeringens udløb - rammerne er blevet sat, og brydes de, kan eskalationen ske stille roligt, som vi plejer. Jeg er imidlertid ikke meget imod de tre måneder i dette tilfælde; jeg kan godt se argumenterne for, at brugeren er blevet givet rigeligt med snor allerede, så jeg vil ikke modsætte mig en længere blokering. -- () 25. jul 2018, 21:56 (CEST)
Jeg tror det vil være bedst med tre måneder. Som Leliva og KnudW er inde på, så går en måned hurtigt. Desuden kunne det måske også give mere arbejdsro for dem, der vil arbejde med den kommende fokusmåned om kopieret indhold. Rmir2 vil jo desværre nogle gange hellere skændes end indrømme, at der kunne være et problem. -- () 25. jul 2018, 22:05 (CEST)
["] Brugeren er blokeret 9 gange (7 hvis man trækker ophævede fra (inklusiv nuværende)). En praksis med 2 timer > 24 timer > 1 uge > 1 måned > 3 måneder > 6 måneder > 12 måneder er 7 trin i udviklingen af blokeringslængden. En blokering på tre måneder er altså absolut rimeligt og endda lavt sat ud fra den progression af blokeringslængder, der er almen praksis. -- ( •  • ) 25. jul 2018, 22:10 (CEST)
 Jeg vil hellere ikke modsætte mig tre måneder her.
 Men generelt. Vi skal passe på at ikke at automatisk at trappe op i blokeringslængden. Specielt hvis det er småting, som ikke påvirker stemningen generelt. -- () 26. jul 2018, 09:15 (CEST)
## Efterdønninger.
Jeg vil for god ordens skyld henvise til Rmir2s egen kommentar til beslutningen - den kan findes . mvh () 26. jul 2018, 12:28 (CEST)
